काठमाडौँ । नेकपा (मसाल) ले प्रधान न्यायाधीशमा दीपक राज जोशीको नाम अस्वीकार गर्ने संसदीय सुनुवाइ समितिको निर्णयलाई ऐतिहासिक महत्वको निर्णय बताउँदै स्वागत गरेको छ । मसालले २०७१ सालमा संसदीय सुनुवाइ समितिले न्यायाधीशहरूबारे सुनुवाइ गर्दा राजमो अध्यक्ष चित्र बहादुर केसीले “दिपक राज जोशी र गोपाल पराजुली समेत न्यायाधीशका लागि योग्य नभएको” भनी लिएको अडानको स्मरण गराउँदै त्यति बेला उनीहरूलाई न्यायाधीशमा अनुमोदन गर्ने तत्कालीन संसदीय सुनुवाइ समितिको निर्णय गलत रहेको अहिले आएर झनै पुष्टि भएको जनाएको छ ।
काठमाडौँ । राष्ट्रिय जनमोर्चाले प्रधान न्यायाधीश पदका लागि न्याय परिषदले दिपक राज जोशीलाई सिफारिस गरेकोमा त्यसलाई अस्वीकार गर्ने संसदीय सुनुवाइ समितिको निर्णयलाई ‘सही’ बताएको छ ।
राष्ट्रिय जनमोर्चाका अध्यक्ष चित्र बहादुर केसीले २०७५ साउन २१ गते एक प्रेस वक्तव्य जारी गर्दै यस सम्बन्धमा भन्नु भएको छ– “हालै प्रधान न्यायाधीश पदका लागि न्याय परिषदले दीपक राज जोशीलाई सिफारिस गरेको थियो ।
काठमाडौँ । देशमा पछिल्लो समयमा अपहरण, हत्या, बलात्कार, लुट र चोरैडकैतीका घटना झन् बढ्दै गइरहेको देखिएको छ । देशको राजधानी नै असुरक्षित देखिएको छ । देशको शासनको मुख्य केन्द्र रहेको स्थानमै दिनडहाडै चोरीडकैती र अपहरण, हत्याका घटनाहरू बढ्दै गएका छन् । राजधानीमै त शान्ति–सुरक्षाको यो नाजुक अवस्था छ भने देशका अन्य कुनाकन्दराको अवस्था के होला ? सहजै अनुमान गर्न सकिन्छ– जनताले देशमा सरकार र सुरक्षा निकाय रहेको अनुभूत गर्न पाइरहेका छैनन् ।
काठमाडौँ । अखिल नेपाल राष्ट्रिय स्वतन्त्र विद्यार्थी युनियन (छैठौँ) को एक्काइसौँ राष्ट्रिय सम्मेलन आगामी असोजको २६देखि २८ गतेसम्म झापाको बिर्तामोडमा हुने भएको छ । २०७५ साउन १९ र २० गते कञ्चनपुरको महेन्द्रनगरमा सम्पन्न अखिल (छैठौँ) को छैटौँ पूर्ण बैठकले एक्काइसौँ राष्ट्रिय सम्मेलनको सो मिति तय गरेको हो । बैठकले एक्काइसौँ राष्ट्रिय सम्मेलनको मूल नारा “शैक्षिक निजीकरण, उदारीकरण र सङ्घीयता विरुद्ध हाम्रो अभियान, जनवादी शिक्षा र राष्ट्रियता रक्षाका लागि एक्काइसौँ एक्काइसौँ राष्ट्रिय सम्मेलन” तय गरेको छ ।
हेटौँडा । सरकारले हेटौँडाका १५ उद्योगमध्ये पुनः १३ कपडा उद्योग सञ्चालनमा ल्याउने ठहर गरेको छ । यसबारे अध्ययनका लागि बनेको समितिले कपडा उद्योग सञ्चालन गर्न सकिने निष्कर्ष सहितको प्रतिवेदन दिएको हो । उद्योग, वाणिज्य तथा आपूर्ति मन्त्रालयका सहसचिव शत्रुघन प्रसाद पुडासैनी संयोजकत्वको सात सदस्यीय संयुक्त समितिले हेटौँडा कपडा उद्योगको स्थलगत रूपमै अध्ययन गरेर प्रतिवेदन तयार गरेको हो । नेपाली सेनालाई संलग्न गराएर उद्योग चलाउने योजना अनुरूप अध्ययन कार्यदल गठन भएको थियो । समितिमा सेनाका अधिकृत पनि सदस्य थिए ।